Едгар Алън По
На Занте

Превод от английски: Теменуга Маринова, 2001

chitanka.info

На Занте[0]

Прекрасен остров! От най-прекрасните цветя

        най-нежното сред имената носиш.

Колко спомени от миговете светлина

        на съзерцание докосваш.

Къде е леността безгрижна,

        надеждите кой в гробница превърна,

къде е Тя, която повече не вижда

        невинната зеленина на хълма.

Никога! Уви, магическият шепот

        променя всичко, щом и хубостта

земята взе и няма да я видя вече,

        но още имам бряг с усмихнати цветя,

остров с хиацинти! Пурпура на Занте!

        „Izola d’oro! Fior di Levante!“

[0] Едгар Алън По вероятно е възприел твърдението на Шатобриан, че името на остров Ксанте произхожда от гръцката дума хиацинт (зюмбюл). Isola d’oro! Fior di Levante! — Златен остров! Цвят на лавандула! — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.